钦定古今图书集成/明伦汇编/氏族典/第474卷 > 《廖用贤尚友录》 > 戴休颜
## 钦定古今图书集成/明伦汇编/氏族典/第474卷 > 《廖用贤尚友录》 > 戴休颜

按《唐书戴休颜传》：“休颜字休颜，夏州人。家世尚武，郭
子仪引为大将，谕平党项羌，封咸宁郡王，城邠州，功
最，迁盐州刺史。朱泚反，奔行在，捍御有劳。李怀光使
人诱之，休颜斩其使。迁检校工部尚书，奉天行营节
度使，合浑瑊兵破泚，拜左龙武军统军，卒。弟休璿历
开府仪同三司，封东阳郡王。休晏历辅国大将军，封
彭城郡公。”